**Si-čchang** (pinyin: Xichang Weixing Fashe Zhongxin, po čínsky西昌卫星发射中心) je druhá čínska raketová základňa vybudovaná po roku 1975, odkiaľ sú od roku 1984 vypúšťané nosné rakety typu Čchang Čeng (CZ-3, CZ-3A, CZ-3B, CZ-3C a CZ-2E). V medzinárodnom systéme označovania kozmodrómu má pridelený znak XC (predtým SI). Základňa bola vybudovaná v nadmorskej výške približne 1 830 m n. m. v prefektúre Liang. Pôvodne tu stáli dve rampy, v roku 2006 bola zahájená stavba tretej rampy. V tom čase bol v blízkosti základne skúšobný raketový komplex Sung-lin.

Pomenovanie
-----------

Kozmodróm bol pomenovaný podľa 80 km vzdialeného mesta Si-Čchang. Oficiálny čínsky názov kozmodrómu je v slovenskom prepise Si-Čchang wej-sing fa-še čung-sin, v anglickom Xichang Weixing Fashe Zhongxin. Oficiálna anglická verzia názvu je Xichang Satellite Launch Center (XSLC). 

 Plán kozmodrómu Si-Čchang

Využitie
--------

Druhý z čínskych kozmodrómov slúži hlavne na vypúšťanie satelitov na geostacionárne dráhy pomocou čínskych nosných rakiet typu CZ-2 a CZ-3. Prvý štart pre účely kozmonautiky sa tu uskutočnil 29. januára 1984, avšak prevádzka sa začala už v roku 1982. 

Základňa bola ponúknutá svetu aj na komerčné vypúšťanie satelitov. V tejto súvislosti tu došlo vo februári 1996 k veľkej havárii, keď raketa so satelitom Intelsat dopadla do neďalekej dediny a zabila tu podľa oficiálnych údajov 6 ľudí, 56 ďalších bolo zranených, viaceré neoficiálne zdroje však odhadujú počet obetí na desiatky.

V januári 2007 tu štartovala balistická raketa, čínska protidružicová zbraň, ktorá po úspešnom zásahu starej meteorologickej družice zanechala na orbite tisíce úlomkov kozmického odpadu.

V októbri 2007 z tohto kozmodrómu štartovala aj prvá čínska mesačná sonda Chang'e 1.

Referencie
----------

*Tento článok je čiastočný alebo úplný preklad článku Kosmodrom Si-čchang na českej Wikipédii (číslo revízie nebolo určené).*

Externé odkazy
--------------


|  |  |
| --- | --- |
|  | Kozmonautický portál |

Súradnice: 28° 14' 45,66" s.š. 102° 1' 35,60" v.d.

* Kozmodróm na MEK (po česky)
* Štart Beidou (po česky)
* Kozmodróm na SPACE40 (po česky)

| * z
* d
* u
Kozmodrómy |
| --- |
| Ázia | Čína - **CNSA**: Ťiou-čchüan • Tchaj-jüan • Si-čchang • Wen-čchang ♦ India - **ISRO**: SDSC • VSSC • TERLS ♦ Irán - **ISA**: Semnan ♦ Izrael - **ISA**: Palmachim ♦ Japonsko - **JAXA**: Tanegašima • Učinura ♦ Kazachstan - **RKA**: Bajkonur ♦ Severná Kórea - **KCST**: Tonghae • Tongch'ang-dong ♦ Pakistan - **SUPARCO**: Sonmiani • Rusko - **RKA**: Dombarovskij • Vostočnyj ♦ Južná Kórea - **KARI**: Naro |  |
| Európa | Rusko - **RKA**: Kapustin Jar • Pleseck • Švédsko - **SSC**: Esrange |
| Severná Amerika | Kanada - **CAF**, **CSA**: Fort Churchill ♦ USA - **NASA**: KSC • Wallops ♦ USA - **DoD**: Cape Canaveral • Vandenberg ♦ USA - Súkromné: Corn Ranch • Kodiak Launch Complex • Mid-Atlantic Regional Spaceport • Mojave Airport & Spaceport • Oklahoma Spaceport • Spaceport America • SpaceX Starbase |
| Južná Amerika | Brazília - **FAB**, **AEB**: Barrier of Hell Launch Center • Alcântara Launch Center ♦ Francúzsko - **ESA**, **CNES**: Guyanské stredisko pre vesmír |
| Pacifik | Marshallove osgtrovy - **DoD**: Reagan Test Site Mobile - Súkromné: Ocean Odyssey |